CELEX: 32008R1178
Language: et
Date: 2008-11-28 00:00:00
Title: Komisjoni määrus (EÜ) nr 1178/2008, 28. november 2008 , millega muudetakse nõukogu määrust (EÜ) nr 1165/98 kiirstatistika kohta ning komisjoni määruseid (EÜ) nr 1503/2006 ja (EÜ) nr 657/2007 seoses statistiliste klassifikaatorite NACE ja CPA muutmisest tulenevate kohandustega (EMPs kohaldatav tekst)

29.11.2008   
            
            
               ET
            
            
               Euroopa Liidu Teataja
            
            
               L 319/16
            
         
      KOMISJONI MÄÄRUS (EÜ) nr 1178/2008,
   28. november 2008,
   millega muudetakse nõukogu määrust (EÜ) nr 1165/98 kiirstatistika kohta ning komisjoni määruseid (EÜ) nr 1503/2006 ja (EÜ) nr 657/2007 seoses statistiliste klassifikaatorite NACE ja CPA muutmisest tulenevate kohandustega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 19. mai 1998. aasta määrust (EÜ) nr 1165/98 kiirstatistika kohta, (1) eriti selle artikli 17 punkte b, e ja j,
   ning arvestades järgmist:
   
               (1)
            
            
               Määrusega (EÜ) nr 1165/98 on kehtestatud ühine raamistik ühenduse jooksva kiirstatistika koostamiseks.
            
         
               (2)
            
            
               Komisjoni 28. septembri 2006. aasta määruses (EÜ) nr 1503/2006, millega rakendatakse ja muudetakse nõukogu määrust (EÜ) nr 1165/98 kiirstatistika kohta seoses muutujate määratluste, muutujate loendi ja andmete kogumise tihedusega, (2) on metodoloogiliselt määratletud kiirstatistikas kasutatavad muutujad.
            
         
               (3)
            
            
               Komisjoni 14. juuni 2007. aasta määruses (EÜ) nr 657/2007, millega rakendatakse nõukogu määrust (EÜ) nr 1165/98 kiirstatistika kohta Euroopa valimiskeemide kehtestamise osas, (3) on täpsustatud eeskirjad ja tingimused, millest kiirstatistika jaoks ette nähtud Euroopa valimiskeemides osalevad liikmesriigid peavad kinni teabe edastamisel.
            
         
               (4)
            
            
               Euroopa Parlamendi ja nõukogu 20. detsembri 2006. aasta määruse (EÜ) nr 1893/2006 (millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi) (4) ja Euroopa Parlamendi ja nõukogu 23. aprilli 2008. aasta määruse (EÜ) nr 451/2008 (millega kehtestatakse uus tegevusaladel põhinev toodete statistiline klassifikaator (CPA) ja tunnistatakse kehtetuks nõukogu määrus (EMÜ) nr 3696/93) (5) vastuvõtmise tulemusena on vaja ajakohastada muutujate loend, teatavate muutujate suhtes kohaldatava rühmitamise ja ühendamise tasemed ning Euroopa valimiskeemidega seotud eeskirjad ja tingimused.
            
         
               (5)
            
            
               Käesoleva määrusega ette nähtud meetmed on kooskõlas statistikaprogrammi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1165/98 muutmine
   Määruse (EÜ) nr 1165/98 A lisa muudetakse vastavalt käesoleva määruse I lisale.
   Artikkel 2
   Määruse (EÜ) nr 1503/2006 muutmine
   Määruse (EÜ) nr 1503/2006 I lisa muudetakse vastavalt käesoleva määruse II lisale.
   Artikkel 3
   Määruse (EÜ) nr 657/2007 muutmine
   Määruse (EÜ) nr 657/2007 lisa asendatakse käesoleva määruse III lisaga.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2009.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2008
      
         
            Komisjoni nimel
         
         
            komisjoni liige
         
         Joaquín ALMUNIA
         
      
   
   
      (1)  EÜT L 162, 5.6.1998, lk 1.
   
      (2)  ELT L 281, 12.10.2006, lk 15.
   
      (3)  ELT L 155, 15.6.2007, lk 7.
   
      (4)  ELT L 393, 30.12.2006, lk 1.
   
      (5)  ELT L 145, 4.6.2008, lk 65.
   
      I LISA
      Määruse (EÜ) nr 1165/98 A lisa muudetakse järgmiselt.
      1.   C jao („Muutujate loend”) punktid 10 ja 11 asendatakse järgmistega:
      
                  „10.
               
               
                  Tootjahindade ja impordihindade (310, 311, 312 ja 340) andmeid ei pea esitama järgmiste NACE Rev. 2 gruppide ja klasside või CPA gruppide ja klasside kohta: 07.21, 24.46, 25.4, 30.1, 30.3, 30.4 ja 38.3. Impordihindade (340) andmeid ei pea esitama ka CPA osade 09, 18, 33 ja 36 kohta. Loetelu tegevusaladest, mille kohta ei ole vaja andmeid esitada, võib muuta artiklis 18 sätestatud korras.
               
            
                  11.
               
               
                  Impordihindu väljendav muutuja (340) arvutatakse CPA toodete alusel. Impordi tegevusalaüksused võib liigitada väljapoole NACE Rev. 2 B–D jao tegevusalasid.”
               
            2.   Jao f („Detailsusaste”) teksti muudetakse järgmiselt.
      2.1.   Punkt 7 asendatakse järgmisega:
      
                  „7.
               
               
                  Impordihinna (340) andmed edastatakse CPA B–D jao tööstustoodete koguhulga kohta ja tööstuse põhirühmade kohta, mis määratakse kindlaks määruse (EÜ) nr 586/2001 (muudetud määrusega (EÜ) nr 656/2007) kohaselt CPA tooterühmade põhjal. Neid andmeid ei pea edastama liikmesriigid, kes ei ole eurot oma vääringuna kasutusele võtnud.”
               
            2.2.   Punktid 9 ja 10 asendatakse järgmisega:
      
                  „9.
               
               
                  Välisturgude (122, 132 ja 312) andmed tuleb edastada, eristades eurotsooni ja mitte-eurotsooni. Seda eristamist tuleb kasutada kogu tööstusharu, st NACE Rev. 2 B–E jao, tööstuse põhirühmade ning NACE Rev. 2 jao (ühetähelise) taseme ja kahenumbrilise osa taseme kohta. Muutuja 122 andmeid ei ole vaja esitada NACE Rev. 2 D ja E jao kohta. Lisaks sellele tuleb impordihinna (340) andmed edastada eraldi eurotsooni ja mitte-eurotsooni kohta. Seda eristamist tuleb kasutada kogu tööstusharu, st CPA Rev. 2 B–D jao, tööstuse põhirühmade ning CPA Rev. 2 jao (ühetähelise) taseme ja kahenumbrilise osa taseme kohta. Eurotsooni ja mitte-eurotsooni eristamise suhtes võib komisjon määrata artiklis 18 sätestatud korras kindlaks tingimused artikli 4 lõike 2 esimese lõigu punktis d määratletud Euroopa valimiskeemide kohaldamiseks. Euroopa valimiskeem võib piirata impordihinna andmete rakendusala, nii et see hõlmab toodete importi üksnes väljaspool eurotsooni asuvatest riikidest. Muutujate 122, 132, 312 ja 340 andmeid ei tule eurotsooni ja mitte-eurotsooni kohta eraldi esitada neil riikidel, kes ei ole eurot oma vääringuna kasutusele võtnud.
               
            
                  10.
               
               
                  Neil liikmesriikidel, kellel NACE Rev. 2 B, C, D ja E jao (impordihindade puhul vastavalt CPA B, C ja D jao) lisandväärtus konkreetsel võrdlusaastal moodustab alla 1 % Euroopa Ühenduse kogulisandväärtusest, tuleb esitada andmed üksnes kogu tööstusharu, tööstuse põhirühmade ja NACE Rev. 2 jao taseme või CPA jao taseme kohta.”
               
            
   
      II LISA
      Määruse (EÜ) nr 1503/2006 I lisa muudetakse järgmiselt:
      „Muutuja: 340 Impordihinnad” määratluse neljanda lõigu viimane taane asendatakse järgmisega:
      
                  „—
               
               
                  tooted piiritletakse CPA B, C ja D jagudesse kuuluvate toodetega. Seotud teenuseid ei arvestata.”
               
            
   
      III LISA
      Määruse (EÜ) nr 657/2007 lisa asendatakse järgmisega:
      
         
            „LISA
            132   UUED TELLIMUSED VÄLISRIIKIDEST
            
                        Liikmesriik
                     
                     
                        Euroopa valimiskeemi raames esitatavad andmed (NACE Rev 2)
                     
                  
                        Belgia
                     
                     
                        13, 14, 17, 20, 21, 24, 25, 26, 27, 29
                     
                  
                        Iirimaa
                     
                     
                        14, 20, 21, 26, 27
                     
                  
                        Küpros
                     
                     
                        20, 21
                     
                  
                        Malta
                     
                     
                        26
                     
                  
                        Madalmaad
                     
                     
                        17, 20, 21, 25, 26, 28
                     
                  
                        Soome
                     
                     
                        17, 20, 21, 24, 26, 27, 28
                     
                  
               
            312   VÄLISTURU TOOTJAHINNAD
            
                        Liikmesriik
                     
                     
                        Euroopa valimiskeemi raames esitatavad andmed (NACE Rev 2)
                     
                  
                        Belgia
                     
                     
                        08, 10, 11, 12, 13, 14, 17, 18, 19, 20, 21, 22, 23, 24, 29, 31, 32, 35
                     
                  
                        Iirimaa
                     
                     
                        05, 07, 08, 10, 11, 18, 20, 21, 26
                     
                  
                        Küpros
                     
                     
                        10, 11, 20, 21, 26
                     
                  
                        Malta
                     
                     
                        12, 14, 26
                     
                  
                        Soome
                     
                     
                        05, 07, 08, 16, 17, 19, 24, 26, 28
                     
                  
                        Sloveenia
                     
                     
                        14, 16, 22, 25, 31
                     
                  
               
            340   IMPORDIHINNAD
            
                        Liikmesriik
                     
                     
                        Euroopa valimiskeemi raames esitatavad andmed (CPA)
                     
                  
                        Belgia
                     
                     
                        08.99, 10.32, 10.51, 12.00, 13.10, 15.12, 16.10, 19.20, 20.13, 20.14, 20.16, 20.59, 21.10, 21.20, 22.11, 22.19, 23.12, 23.14, 23.19, 23.70, 24.10, 25.73, 28.11, 28.24, 28.41, 28.92, 29.10, 29.32, 30.91, 31.00, 31.09, 32.50
                     
                  
                        Iirimaa
                     
                     
                        10.13, 10.82, 17.21, 17.22, 17.29, 20.42, 25.11, 26.11, 26.20, 26.30, 28.23, 32.50
                     
                  
                        Küpros
                     
                     
                        19.20
                     
                  
                        Luksemburg
                     
                     
                        26.20
                     
                  
                        Malta
                     
                     
                        12.00
                     
                  
                        Austria
                     
                     
                        16.10, 23.13, 25.11, 25.94, 26.20, 26.30, 28.11, 28.92, 35.11
                     
                  
                        Portugal
                     
                     
                        05.10, 06.10
                     
                  
                        Soome
                     
                     
                        07.29, 16.10, 22.21, 23.20, 24.10, 26.30, 28.22, 31.09, 35.11
                     
                  
                        Sloveenia
                     
                     
                        24.10”